Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: Melléklet a 63/2004. (IV. 27.) FVM rendelethez
Paragraph Index: 2713

2. Az R. 7. számú melléklete 1.2.3.6. pontjának helyébe a következõ rendelkezés lép: „1.2.3.6. Fertõzött körzetbõl Erwinia amylovora kórokozóra vonatkozó védett zónába vegetatív szaporító- és ültetvényanyag csak akkor forgalmazható, ha a növényeket olyan táblán termesztették, amely hatóságilag kijelölt, legalább 50 km2-es biztonsági sáv (puffer zóna) határain belül legalább 1 km-re található, ahol legkésõbb a legutolsó teljes vegetációs idõszakot megelõzõ teljes vegetációs idõszak kezdete elõtt a gazdanövényekre egy hatóságilag engedélyezett és felügyelt ellenõrzési programot alkalmaznak, amelynek célja, hogy minimálisra csökkentse az Erwinia amylovora (Burr.) Winsl. et al. ott termesztett növényekrõl való terjedésének kockázatát. A „pufferzóna” részletes leírását hozzáférhetõvé kell tenni a Bizottság és a többi tagállam számára. A „pufferzóna” létesítését követõen a legutolsó teljes vegetációs idõszak kezdetétõl számítva legalább egyszer, a legmegfelelõbb idõben, hatósági vizsgálatokat végeznek a zónában, amely nem terjed ki a táblára és az azt körülvevõ 500 m-es sávra, és az Erwinia amylovora (Burr.) Winsl. et al. tünetet mutató valamennyi gazdanövényt azonnal el kell távolítani. A vizsgálatok eredményeit minden év május 1-ig megküldik a Bizottságnak és a többi tagállamnak.”

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes